|  |  |
| --- | --- |
| **ΠΡΟΣ: ΜΜΕ** | **ΔΗΜΟΣ ΛΑΜΙΕΩΝ**  **Γραφείου Τύπου**  **& Επικοινωνίας**  **Λαμία, 31/10/2017** |

**«Ταξίδι στις μουσικές του κόσμου… Latin & Gypsy jazz»**

**το Σάββατο στο Δημοτικό Θέατρο Λαμίας**

Ο Δήμος Λαμιέων σας προσκαλεί στην μουσική παράσταση «**Ταξίδι στις μουσικές του κόσμου… Latin & Gypsy jazz**» που θα πραγματοποιηθεί το Σάββατο 4 Νοεμβρίου 2017 και ώρα 20:15 στο Δημοτικό Θέατρο Λαμίας.

Ο Γιώργος Γκλάβας και ο Άκης Δαβανέλλος, γνωστοί και ως ‘The Midnight Blue’, παρέα με άλλους 6 μουσικούς, 4 τραγουδιστές, 2 χορευτές και 1 αφηγητή θα ταξιδέψουν το κοινό με διεθνείς αγαπημένες μελωδίες και τραγούδια από Κούβα, Βραζιλία, Μεξικό, Αργεντινή, Πράσινο Ακρωτήριο, Ισπανία, Γαλλία, Ιταλία, Αμερική και Ελλάδα.

Συμμετέχουν οι μουσικοί:

‘The Midnight Blue’ και Γιώργος Βενετούλιας (Κλαρινέτο), Σάκης Καρακώστας (Βιολί), Κώστας Νέλλας (κλασσική κιθάρα), Νίκος Παπαρούπας (Τρομπέτα), Γιάννης Συγγούνης (Κόντρα Μπάσο), Σπύρος Τσιλοφύτης (Gypsy κιθάρα).

Στο τραγούδι: Κασσιανή Αμυγδαλίτση, Στάθης Ανδρικόπουλος, Δημήτρης Αργυρίου, Γιώργος Γεωργίου.

Χορεύουν: Νατάσα Καλαθά και Βασίλης Μακρής.

Προλογίζει o Ανδρέας Γιουλάτος.

Η είσοδος για το κοινό θα είναι ελεύθερη.

**Από το Γραφείο Τύπου**